ยกเซฟกว่า 20 ล้าน ป้าลีลาวดี วัชโรบล อดีตคนรถตัวแสบ บุกงัดศูนย์แพทย์
มี เพชร-ทองแท่ง เงินสดจำนวนมาก ตามลากคอมาได้3,ลากคออดีตคนขับรถแสบ, ถูกไล่ออกจากงานเพราะยิงปืนในที่ทำงาน วางแผนร่วมกับลูกน้องคนขับรถที่ยังทำงานอยู่ แก้แค้นนายจ้างป้าของ ลีลาวดี วัชโรบล อดีต ส.ส.พรรคเพื่อไทย ขับรถกระบะเข้าไปขนตู้เซฟบรรจุทรัพย์สินมีค่ากว่า 20 ล้านบาท ขณะเจ้าของบ้านเดินทางไปต่างจังหวัด ตำรวจตามแกะรอยจากทะเบียนรถ ตามไปจับกุมตัวได้ ค้นบ้านพบลูกน้องอีก 2 คน เอาทรัพย์สินไปฝังดินซุกซ่อน ตามทรัพย์สินคืนได้มูลค่ากว่า 17 ล้านบาท สารภาพสิ้นไส้ เอาเงินไปจ่ายหนี้พนันบอล ล่าอีก 1 ผู้ต้องหาไหวตัวหลบหนีทัน,ชุดสืบสวน สน.บางมด จับแก๊งยกเซฟรายนี้ เปิดเผยขึ้นที่กองบัญชาการตำรวจนครบาล (บช.น.) เมื่อเวลา 15.00 น. วันที่ 3 ก.ค. พล.ต.ท.สุทธิพงษ์ วงษ์ปิ่น ผบช.น. พล.ต.ต.สัมฤทธิ์ ตงเต๊า ผบก.น.8 และ พ.ต.อ.มานพ สุคนธนพัฒน์ รอง ผบก.น.8 แถลงชุดสืบสวนนำโดย พ.ต.อ.อภิรัฐ พุ่มกุมาร ผกก.สน.บางมด พ.ต.ท.จิรโรจน์ ธนะชัยวรพงศ์ รอง ผกก.สส.สน.บางมด และ พ.ต.ท.วิชัย สนสกุล รองผกก.สส.บก.น.8 พร้อมกำลัง จับกุมนายไพโรจน์ มีนุช อายุ 52 ปี อยู่เลขที่ 92/3 หมู่ 7 ต.มะขามสูง อ.เมืองพิษณุโลก ข้อหาร่วมกันลักทรัพย์ในเวลากลางคืนในเคหสถาน และใช้ยานพาหนะเพื่อสะดวกแก่การกระทำความผิด หรือพาทรัพย์นั้นไป หรือเพื่อให้พ้นการจับกุม นายทวี พหลยุทธ์ อายุ 44 ปี อยู่เลขที่ 143 หมู่ 10 ต.ดอนทอง อ.เมืองพิษณุโลก และนายดนุสรณ์ พหลยุทธ์ อายุ 23 ปี ลูกชาย ข้อหาร่วมกันลักทรัพย์ในเวลากลางคืน ลักทรัพย์ในเคหสถาน ร่วมกันรับของโจร พร้อมของกลางตู้เซฟนิรภัยสูง 1 เมตร สภาพด้านข้างถูกตัดฉีกขาด รถกระบะอีซูซุ สีดำ ทะเบียน ถท 9464 กรุงเทพมหานคร เครื่องประดับสร้อยและแหวนเพชรมูลค่า 11,454,000 บาท ทองคำแท่ง 3 แท่ง น้ำหนักรวม 198 บาท มูลค่า 3,936,000 บาท และเงินสด 2,206,420 บาท รวมมูลค่า 17,596,420 บาท,สืบเนื่องจากเมื่อเวลา 02.00 น.วันที่ 25 มิ.ย. มีเหตุคนร้ายเข้าไปลักทรัพย์ภายในศูนย์การแพทย์ชีวโมเลกุล แห่งเอเชีย พระราม 2 ถนนพุทธบูชาซอย 5 แขวงบางมด เขตจอมทอง กทม. สถานที่ดังกล่าวเปิดเป็นศูนย์การแพทย์ฯ ที่ชั้นล่าง ส่วนชั้น บนเป็นที่พักอาศัย มีหญิงอายุ 89 ปี ป้าของ น.ส.ลีลาวดี วัชโรบล อดีต ส.ส.พรรคเพื่อไทย เป็นเจ้าของ วันเกิดเหตุเดินทางไปต่างจังหวัดไม่มีคนอยู่ คนร้ายขับรถกระบะอีซูซุ สีดำ ยกสูง ทะเบียน ถท 9464 กรุงเทพมหานคร เข้าไปยกตู้เซฟหนัก 190 กก. ภายในบรรจุทรัพย์สินรวมมูลค่ากว่า 20 ล้านบาทขึ้นกระบะท้ายหลบหนีไป นอกจากนี้คนร้ายยังถอดฮาร์ดดิสก์กล้องวงจรปิดในบ้านไปเพื่อทำลายหลักฐานด้วย ตรวจสอบพบเจ้าของรถคือนายไพโรจน์ มีนุช อดีตคนขับรถของศูนย์การแพทย์ดังกล่าว รวบรวมพยานหลักฐานขอศาลอนุมัติหมายจับ ตามไปรวบตัวนายไพโรจน์ได้บริเวณสวนสาธารณะแห่งหนึ่งใน ต.หนองตะโก้ อ.หนองบุญมาก จ.นครราชสีมา ส่วนนายทวีกับนายดนุสรณ์ 2 พ่อลูก ตำรวจจับได้ขณะเข้าตรวจค้นบ้านนายไพโรจน์ หัวหน้าแก๊ง และตรวจยึดทรัพย์สินส่วนใหญ่ในตู้เซฟมาได้,สอบสวนนายไพโรจน์ให้การรับสารภาพว่า เคยทำงานเป็นคนขับรถของศูนย์การแพทย์ดังกล่าวนานกว่า 10 ปี แต่ถูกเจ้าของไล่ออกจากงาน เนื่องมาจากมีเรื่องยิงปืนขึ้นฟ้าหลังทะเลาะกับแฟนที่เป็นพยาบาลอยู่ในศูนย์การแพทย์ดังกล่าว ตนรู้ว่าทรัพย์สินมีค่าเก็บไว้ที่ไหน ร่วมกับลูกน้องอีกคนหนึ่งที่ยังทำงานเป็นคนขับรถภายในศูนย์การแพทย์ฯ ลักทรัพย์ตู้เซฟ ใช้ราวบันไดพาดกับรถกระบะเอากระสอบรองตู้เซฟเข็นขึ้นท้ายกระบะ ก่อนขับรถหนีกลับบ้านที่ จ.พิษณุโลก จากนั้นใช้เครื่องตัดเหล็ก หรือลูกหมูผ่าตู้เซฟนำทรัพย์สินออกมาแบ่งกัน ตนนำทรัพย์สินส่วนหนึ่ง ได้แก่ ทองคำแท่ง 1 แท่ง หนัก 66 บาท และเงินสดประมาณ 3 ล้านบาท นำไปใช้จ่ายส่วนตัว ส่วนหนึ่งนำไปใช้หนี้พนันฟุตบอล ทรัพย์สินที่เหลือฝากกับนายทวีและนายดนุสรณ์คนรู้จักแถวบ้าน ให้ค่าจ้างคนละ 5,000 บาท นำเอาตู้เซฟและทรัพย์สินดังกล่าวไปฝังดินซ่อนไว้ในป่าใกล้ๆบ้าน 4 จุด แยกเป็นตู้เซฟ เครื่องเพชร เงิน และทองคำ,ต่อมาชุดสืบสวน กก.สส.บก.น.8 ฝ่ายสืบสวน สน.บางมด ร่วมกับชุดสืบสวน กก.สส.ภ.6 และ สภ.เมืองพิษณุโลก นำกำลังตรวจค้นยึดทรัพย์สินมีค่าส่วนใหญ่ของผู้เสียหายคืนมาได้ และพนักงาน สอบสวน สน.บางมด รวบรวมพยานหลักฐานขออำนาจศาลอนุมัติหมายจับลูกน้องนายไพโรจน์ผู้ร่วมก่อเหตุอีกคน อยู่ระหว่างตามจับกุมตัวมาดำเนินคดี หลังแถลงข่าวคุมตัวผู้ต้องหาทั้ง 3 คนส่งพนักงานสอบสวน สน.บางมดดำเนินคดีต่อไป
ลากคออดีตคนขับรถแสบ ถูกไล่ออกจากงานเพราะยิงปืนในที่ทำงาน วางแผนร่วมกับลูกน้องคนขับรถที่ยังทำงานอยู่ แก้แค้นนายจ้างป้าของ ลีลาวดี วัชโรบล อดีต ส.ส.พรรคเพื่อไทย 
ลีลาวดี วัชโรบล,จับแก๊งยกเซฟ,บางมด,ไพโรจน์ มีนุช,ทวี พหลยุทธ์,อดีต ส.ส.พรรคเพื่อไทย,ข่าวหน้า1,ข่าวทั่วไป